钦定古今图书集成/明伦汇编/闺媛典/第063卷 > 欧阳寨妻郑氏
## 钦定古今图书集成/明伦汇编/闺媛典/第063卷 > 欧阳寨妻郑氏

按《闽书》：郑氏，欧阳寨妻，本卫人。嘉靖末，倭陷城，郑氏
与姑及夫弟被掠。诸生杨敬中，欧阳西宾也，亦在掠
中。贼共闭诸人房中，郑氏欲死，恐无计，出其姑与夫
弟语敬中曰：“幸君告。贼曰：‘妇私我，愿质妇与妇，姑及
叔出图金为赎’。”敬中语贼，贼悦妇艳，信而许之。郑度
姑叔去远，持刀破面骂贼不已，贼怒焚之。